આપને જણાવી દઇએ કે રણબીર કપૂરના પ્રિય બહેન કરીના કપૂરની મૈત્રી રણબીરના જ સૌથી મોટા શત્રુ સોનમ કપૂર સાથે છે. શક્ય છે કે કરીના-સોનમની આ નિકટતાઓથી રણબીર કપૂર આંચકો અનુભવે. એમ પણ કરીનાસોનમ આજથી નહિં, પણ બાળપણથી એક-બીજાની નજીક છે. રણબીર-સોનમ પણ સાથે જ મોટા થયાં છે અને કોઈક જમાનામાં બંને સારા મિત્રો પણ હતાં. તેથી જ બંનેએ પોતાના બૉલીવુડ કૅરિયરની શરુઆત સાંવરિયા સાથે કરી હતી, પરંતુ થોડાંક સમય બાદ દીપિકા પાદુકોણના કારણે આ દોસ્તીમાં ખટાશ આવી ગઈ. કહેવાયું તો એમ પણ કે સોનમના કારણે જ દીપિકા પાદુકોણે અને રણબીર કપૂર વચ્ચે બ્રેક-અપ થયું. સોનમે ટીવી પર રણબીરને ચાર વાતો પણ સંભળાવી કે જેથી ઋષિ કપૂર નારાજ થયા હતાં. જોકે પછીથી મામલો શાંત થઈ ગયો હતો.